**Bestyrelsesmøde i Andelsforeningen Fuglsangsparken**

**onsdag den 22. januar 2014 kl. 19.30 hos Ivan**

Deltagere: Ivan Busk Jensen, Mogens Jeppesen, Kjeld Jacobsen, Dorthe Knudsen og

Claus Stenum Jensen (referent)

Afbud:

1. **Sidste referat og siden sidst**

Intet at bemærke til referatet

Der er repareret flere stormskader

1. **Årsafslutning/regnskab 2013**

Vi gennemgik bilagene for 2013. Det stemte overens med det forventede.

Regnskabet fremlægges ved generalforsamlingen.

1. **Budget 2014**

Boligafgiften hæves en smule. Vi beregnede os frem til budgettal for 2014, der budgetteres med et mindre overskud for 2014.

Budgettet vil blive fremlagt på generalforsamlingen.

1. **Verdo – udført kabling, fliser, aflevering og valg af kanaler**

Rørarbejdet er udført. Tre huse mangler hul igennem, da rørene er blokeret. Verdo laver de sidste installationer i nærmere fremtid. Hver enkelt andelshaver modtager besked fra Verdo, når de skal ind i huset for at færdiggøre installationen. Der er lavet forskellige skader ved rørarbejdet. Verdo skal betale for disse, som er repareret. Kjeld henvender sig med udgifterne til skaderne.  
Vedrørende valg af kanaler m.m., så fandt bestyrelsen, at den nyligt udsendte information fra Verdo ikke helt svarede til den information, vi fik på mødet med Verdo. Kjeld henvendte sig til Verdo, og vi har fået fuld klarhed over produkter og priser. Kjeld udarbejder et ark, hvor det i overskuelig form gøres tydeligere, hvad man hver især skal betale, og hvordan der vælges kanaler, Internet og telefoni.  
Kjeld vil også tilbyde hjælp til at finde de nye kanaler, når de er klar den 1. april 2014.

1. **Reparationer, vedligeholdelse og stormskader udført i efteråret**

Der er lavet stormskader på otte huse. Forsikringen har betalt dele af udgiften.

Bestyrelsen arbejder videre med en evt. udskiftning af vore varmepumper. Der indhentes flere tilbud, og energibesparelsen beregnes. Der fremlægges et forslag senere.

Der er udført reparationsarbejder af murere på alle huse. Vi lavede i efteråret en inspektion, hvor flere skader i murværk og på tagsten konstateredes. Disse skader er nu udbedret. Der er bl.a. udskiftet en del tagsten.

1. **Datoer for generalforsamling og havedage**

Bestyrelsen foreslår onsdag den 2. april. Kjeld undersøger om JTO kan komme. Datoen kan ændres.

Afholdes ”Hos Anne Marie”

Der afholdes havedage lørdag den 21. juni kl. 09.00 til kl. ca. 13.00 og lørdag den 23. august kl. 13.00 med efterfølgende grill og hygge. Claus noterer havedage på hjemmesiden: <http://pramdrager.dk/>

1. **Vedligeholdelsesplan, 7-10 års perspektiv**

Bestyrelsen nedsatte et udvalg, som skal arbejde videre med en vedligeholdelsesplan. Udvalget består af Ivan, Mogens og Kjeld. Der vil være et forslag til vedligeholdelsesplan klar til generalforsamlingen.

1. **Fraflytnings- og vedligeholdelsesregler**

Ivan har tidligere lavet et forslag til disse regler. Forslaget læses igennem, og vi kommer med forslag til evt. ændringer i proceduren. Der arbejdes videre på næste møde.

1. **Næste møde**

Næste møde afholdes onsdag den 19. marts kl. 19.30 hos Mogens

1. **Eventuelt**

Vi henstiller til, at der ryddes sne på vores ”fortov” i ca. en meters bredde, når der er behov herfor.

Der skal også ryddes i indkørsel, så renovationsarbejderne kan komme til skraldespanden (tømning fredag)

Der skal ryddes fra morgenstunden, så post og renovation kan komme frem. På vores hjemmeside vil

Kjeld lave et link til Randers Kommunes vejledning.